Man verdwyn ná hy werkers aflaai - Maroela Media
'n Man van Brackenfell in die Wes-Kaap word vermis nadat hy Vrydagaand by sy huis weg is.
Anton Steenkamp (26) is omstreeks 19:00 by sy huis in Proteahoogte weg om werkers in Bellville-Suid te gaan aflaai en het nie weer teruggekeer nie.
Kapt. FC van Wyk, woordvoerder van die polisie, het gesê Steenkamp is Saterdag as vermis by die polisie aangemeld. "Hy het sy huis in 'n grys Opel Corsa verlaat met die nommerplaat CY 297 165. Ten tyde van sy verdwyning het hy 'n groen werkersoorpak aangehad," het Van Wyk gesê.
Steenkamp is 1,8 m lank en weeg ongeveer 70 kg. Hy het kort swart hare, bruin oë en 'n baard en snor. Die woord "Adoons" is op sy linkerhand getatoeëer en hy het ook tatoeëermerke op sy skouers en rug.
Enigiemand met meer inligting wat tot sy opsporing kan lei, word versoek om ao. Christopher de Koker by 079 808 0423 of 021 980 5739 te bel.
Hoop hy is veilig,en het al sy familie kontak.
Hoop hulle kryn hom lewendig – Sterkte aan die Familie
Marietjie Venter · 2 jare gelede
Anton my kind ek bid uit my hart dat jy lewendig gevind sal word – ons kan jou mos nie verloor nie – jou ou kindtjie het jou mos baie nodig – Here beskerm hierdie kind en bring hom asseblief
Ons bid vir Anton se veiligheid. Mag hy veilig terug gevind word.
Ek voel bitter jammer vir die familielede wie se seun weg is, Here ek bid spoor hom op
Baie sterkte aan almal wat wag om te weet hy is veilig. Wat sê die werkers wie hy gaan aflaai het?
Goeiste dit raak net al erger. Niemand is blykbaar meer veilig nie. Geen een kan mos in 'n glaskas toegesluit word omdat daar nie meer vryheid van beweging is nie. Dit klink glad nie goed nie en kan die werkers wat hy gaan aflaai het, dan glad nie lig werp op die saak nie? Ek hoop dat hulle vir Anton spoedig en ongedeerd sal vind.
Leonie Pretorius · 2 jare gelede
Ek hoop dat hy spoedig gevind kan word hy is so 'n aangename mens my hart gaan uit aan sy familie die spanning wat mens deurgaan as mens nie weet waar 'n geliefde is nie is uitmergelend. Ek bid dat hy nou gevind sal word.
martien · 2 jare gelede
Vader in onse Hemel. Stuur asb hierdie jongma huistoe ongeskonde. Ons sal hom vergewe as hy se hy wou net alleen tyd gehad het. Liewer dit en lag dan as via en ons rou weer…..